open-index/open-wikipedia-markdown huggingface dataset:
All Nightmare Long

**All Nightmare Long** — ამერიკული მძიმე მეტალ ჯგუფ მეტალიკის მეხუთე სინგლი და მეხუთე სიმღერა მათივე 2008 წლის სტუდიური ალბომიდან *Death Magnetic*. სინგლი გამოვიდა 2008 წლის 15 სექტემბერს. სიმღერა გამოყენებული იქნა WWE-ს მიერ თემად ღონისძიებაზე No Mercy 2008, სიმღერას ჯგუფი Drop-D ტიუნინგით უკრავს.

## მუსიკალური ვიდეო 
მუსიკალური ვიდეოს პრემიერა, რომლის რეჟისორიცაა რობერტ შობერი, შედგა 2008 წლის 7 დეკემბერს მეტალიკის ოფიციალურ საიტსა და Yahoo Video-ზე. ვიდეოში, რომელშიც ჯგუფის წევრები არ ჩანან, ასახულია 1908 წლის ისტორიული მოვლენის — ტუნგუსკის მეტეორიტის ჩამოვარდნის ალტერნატიული ისტორია ფსევდოდოკუმენტურ სტილში. იგი ასახავს ამ ფაქტის შემდგომ განვითარებულ შეთხზულ მოვლენებს, როდესაც საბჭოთა კავშირის მეცნიერები აღმოაჩენენ სპორებს არამიწიერი არსებისა, რომელიც წააგავდა პატარა უვნებელ ბრონირებულ ჭიას.

## ტექსტის მნიშვნელობა 
ერთ-ერთ ინტერვიუში ჯეიმზ ჰეტფილდმა განმარტა სიმღერის ტექსტის მნიშვნელობა:

## გამოცემის ვერსიები 
სინგლი ხელმისაწვდომია სამ სხვადასხვა გამოცემაში. პირველი გამოცემა გამოვიდა ციფრული პაკეტის სახით და მოიცავდა სიმღერის ალბომისეულ ვერსიას სიმღერების Wherever I May Roam და Master of Puppets საკონცერტო ვერსიების თანხლებით, რომლებიც ჩაწერილია 2008 წლის სექტემბერს ბერლინში. მეორე გამოცემა, რომელსაც ხმისჩამწერი კომპანია J card-ს უწოდებს, მოიცავს ასევე All Nightmare Long-ის სტუდიურ ჩანაწერს სიმღერების Blackened და Seek & Destroy საკონცერტო ვერსიების თანხლებით, რომლებიც ასევე ბერლინის კონცერტზეა ჩაწერილი. მესამე ვერსია მოიცავს სიმღერას DVD-ზე, ათ წუთიან დოკუმენტურ ფილმს, რომელიც ასახავს ჯგუფის მიერ გატარებულ დღეებს ბერლინში, ოცწუთიან საკონცერტო ჩანაწერს იმ ღამის ალბომის გამოშვებისადმი მიძღვნილი წვეულებიდან და თხუთმეტწუთიან ჩანაწერს Rock Im Park-ის ტიუნინგის ოთახიდან.

## სიმღერების სია 
**2008 წლის CD სინგლი** (გერმანია: Vertigo 1794011)
#All Nightmare Long – 7:58
#Wherever I May Roam (საკონცერტო) – 6:37
#Master of Puppets (საკონცერტო) – 8:20

**2008 წლის CD სინგლი** (გერმანია: Vertigo 1794211)
#All Nightmare Long – 7:59
#Blackened (საკონცერტო) – 6:42
#Seek & Destroy (საკონცერტო) – 7:45

**2008 წლის DVD სინგლი** (გერმანია: Vertigo 1794213)
#All Nightmare Long
#Berlin Magnetic [დოკუმენტური]
#Rock Im Park 'Containter' Rehearsal

**2008 წლის SHM-CD EP** (იაპონია: Vertigo UICR-9031)
#All Nightmare Long – 7:58
#Wherever I May Roam (საკონცერტო) – 6:37
#Master of Puppets (საკონცერტო) – 8:20
#Blackened (საკონცერტო) – 6:42
#Seek & Destroy (საკონცერტო) – 7:45

**2009 წლის მაქსი სინგლი** (ავსტრალია: Vertigo 1794216)
#All Nightmare Long – 8:01
#Master of Puppets (საკონცერტო) – 8:20
#Blackened (საკონცერტო) – 6:29
#Seek & Destroy (საკონცერტო) – 7:45

## პერსონალი 
### მეტალიკა 
* ჯეიმზ ჰეტფილდი&nbsp;– წამყვანი ვოკალი, რიტმული გიტარა
* კირკ ჰემეტი&nbsp;– წამყვანი გიტარა
* რობერტ ტრუჰილო&nbsp;– ბას-გიტარა
* ლარს ულრიხი&nbsp;– დასარტყმელი საკრავები

;სტუდიური პერსონალი
* რიკ რუბინი – მუსიკალური პროდიუსერი
* ტედ იენსენი – მასტერინგი
* გრეგ ფაიდელმენი – მიქსი

## ჩარტები 
## სქოლიო 
კატეგორია:2008 წლის სინგლები
კატეგორია:მეტალიკის სიმღერები
მართლმსაჯულება

**მართლმსაჯულება** — სამართალი, კანონიერება, სასამართლო ხელისუფლების განხორციელების ფორმა, რაც ნიშნავს სასამართლოს მიერ სისხლის სამართლისა და სამოქალაქო საქმეების განხილვა-გადაწყვეტას, ესე იგი, კანონით დაცული სიკეთის ხელყოფის ფაქტის სასამართლო წესით დადგენას და სამართალდამრღვევთა მიმართ სახელმწიფო იძულებითი ღონისძიებების გამოყენებას. საქართველოში მართლმსაჯულებას მხოლოდ საერთო სასამართლოები ახორციელებენ.

უფრო ფართო გაგებით მართლმსაჯულება მოიცავს სასჯელაღსრულების დაწესებულების ფუნქციონირებასაც. 

## ლიტერატურა
* ჩვენი კონსტიტუცია: საქართველოს კონსტიტუცია. გამოცემა მოზარდებისათვის (სარედ. ჯგუფი: ლ. გზირიშვილი, თ. დემეტრაშვილი, მ. ბასილაია და სხვ.), თბ., ფონდი Alpe, 2005

## რესურსები ინტერნეტში
* მართლმსაჯულება_Civil ენციკლოპედიური ლექსიკონი]
* საქართველოს უზენაესი სასამართლოს ჟურნალი "მართლმსაჯულება"]
* არასრულწლოვანთა მართლმსაჯულება
* იტალიის მართლმსაჯულება ქვეყნის პრემიერ-მინისტრის წინააღმდეგ_გაზეთი "24 საათი" 

კატეგორია:საზოგადოება
კატეგორია:სამართალი
Škoda 14T

thumb|Škoda 14T პრაღაში
thumb|Škoda 14T-ს ინტერიერი
thumb|right|473px
**Škoda 14 T** (იგივე Škoda Elektra) — ხუთსექციური, სამურიკიანი (ექვსღერძიანი), ნახევრადდაბალიატაკიანი, ცალმხრივი მიმართულების ტრამვაის ვაგონი, რომელიც კომპანია შკოდამ (Škoda) პრაღის ტრამვაის ქსელისთვის ააგო (იხ. სტ.: პრაღის ტრამვაი). მისი დიზაინი პორშეს დიზაინერთა ჯგუფმა შეიმუშავა. Škoda 14 T კონსტრუქციით Škoda 05 T–ს ჰგავს. მისი იატაკის ფართის 50% დაბალია (ლიანდაგის ზედაპირიდან 35 სმ). პრაღის ტრამვაის სისტემის მცირერადიუსიანი მოსახვევებისა და დიდქანობიანი აღმართების (8,5%–ზე მეტი) გამო, ამ ვაგონებს პრაღაში მუშაობა უჭირთ.
## პროდუქცია 
პირველი Škoda 14 T 2005 წელს გამოუშვეს და 2008 წლისთვის მათი რაოდენობა 40–მდე გაიზარდა. 2010 წლის მდგომარეობით პრაღაში ამ მოდელის 60 ვაგონი მუშაობს.
## ტექნიკური მონაცემები 
* სახსრების რაოდენობა: 4 (5 სექცია) 
* სიგრძე: 31,25 მ 
* სიგანე: 2,46 მ 
* სიმაღლე: 3,4 მ 
* ცარიელი ვაგონის წონა: 38,3 ტ 
* ადგილების ჯამური რაოდენობა: 279
** დასაჯდომი: 69 
** დასადგომი: 210 (8 კაცი/მ²)
* მაქს. რეკომენდებული სიჩქარე: 60 კმ/სთ 
* დაბალი იატაკი: 50% 
* იატაკის სიმაღლე 35/78 სმ 
* მოტორების სიმძლავრე: 540 kW (6 x 90 kW) 
* ურიკები: ფიქსირებული
* ლიანდაგის სიგანე: 1 435 მმ

## რესურსები ინტერნეტში 
* Information on Škoda webpages 

კატეგორია:ჩეხური ტრამვაის ვაგონები
ანდეზიტი

მინი|250პქ|მარტივი ანდეზიტი (შავად)
**ანდეზიტი** (სახელი ეწოდა ანდების მიხედვით) — ვულკანური წარმოშობის საშუალო მჟავიანობის ქანი, მუქი რუხი ან მოწითალო ფერისა. მჭიდრო, ზოგჯერ ფოროვანი, პორფირული აგებულებისაა. ძირითადი მასა ვულკანური მინის, პლაგიოკლაზისა და პიროქსენის მიკროლითების ნარევია, პორფირული გამონაყოფებია პლაგიოკლაზი (ანდეზინი) და ერთი ან რამდენიმე მუქი სილიკატი: ავგიტი, რქატყუარა, ზოგჯერ ჰიპერსტენი ან ბიოტიტი. არჩევენ ორპიროქსენიან, ქარსიან, ჰიპერსტენიან ანდეზიტს და სხვა სახესხვაობებს.

ანდეზიტი ფართოდაა გავრცელებული ძველი ან თანამედროვე ვულკანიზმის რაიონებში. საქართველოში გვხვდება ყაზბეგის მუნიციპალიტეტში (ვულკანები: მყინვარწვერი, ქაბარჯინა), მდინარეების დიდი და პატარა ლიახვის, ქსნისა და არაგვის სათავეებში (ყელის ვულკანური ზეგანი), აჭარა-თრიალეთის ქედზე (ბორჯომ-ბაკურიანი, ციხისჯვარი, გუჯარეთი), ჯავახეთის ზეგანზე (სამსრისა და ჯავახეთის ქედები). ანდეზიტს იყენებენ საშენ და მჟავაგამძლე მასალად.
მინი|250პქ|მარცხნივ|ანდეზიტისგან შედგენილი მთა ჟარნოვი, სლოვაკეთი

## ლიტერატურა
კატეგორია:ვულკანოლოგია
სამხრეთ ამერიკის ქვეყნების სია მოსახლეობის მიხედვით

[მინი|მარჯვნივ|[სამხრეთი ამერიკა]]
ეს არის სამხრეთ ამერიკის კონტინენტის ქვეყნების სია მოსახლეობის მიხედვით, 2006 წლის მონაცემებით.

## იხილეთ აგრეთვე 
* ევროპის ქვეყნების სია მოსახლეობის მიხედვით
* ჩრდილოეთ ამერიკის ქვეყნების სია მოსახლეობის მიხედვით
* ოკეანეთის ქვეყნების სია მოსახლეობის მიხედვით
* აზიის ქვეყნების სია მოსახლეობის მიხედვით

*
ოკოპე

thumb|250px|ოკოპეს მდებარეობა აბასირის ქვეპრეფექტურაში.
**ოკოპე** (興部町) არის ქალაქი მონბეცუს ოლქში, აბასირის ქვეპრეფექტურაში, ჰოკაიდოზე, იაპონიაში.

2007 წლის აღწერის მიხედვით მოსახლეობა იყო  4 545 ადამიანი. სიმჭიდროვე 12,82 ადამიანი კვ. კმ-ზე. ფართობი 362,41 კვ.კმ.

## რესურსები ინტერნეტში 
* ქალაქის საიტი 

კატეგორია:იაპონიის ქალაქები
ტაკინოუე

[thumb|250px|[მიჩინოეკი ტაკინოუეში]]
thumb|250px|ტაკინოუეს მდებარეობა აბასირის ქვეპრეფექტურაში.
**ტაკინოუე** (滝上町) არის ქალაქი მონბეცუს ოლქში, აბასირის ქვეპრეფექტურაში, ჰოკაიდოზე, იაპონიაში.

2008 წლის მონაცემებით მოსახლეობა დაახლოებით შეადგენს 3 320 ადამიანს, ხოლო სიმჭიდროვე არის 4,49 არამიანი კვ. კმ²-ზე. მთლიანი ფართობი წარმოადგენს 766,89 კმ²-

## რესურსები ინტერნეტში 
* ქალაქის საიტი  იაპონურად

კატეგორია:იაპონიის ქალაქები
მიჩინოეკი

[მარჯვნივ|მინი|250პქ|გზისპირა სადგური [იკატაში]]
**გზისპირა სადგური** (道の駅) — გზების გაყოლებაზე სახელმწიფოს მიერ შექმნილი დასვენების პუნქტი იაპონიაში.

მგზავრებისთვის შექმნილი დასასვენებელი ადგილები, ასევე ადგილობრივი ტურიზმის განვითარების საშუალება. აქ შეიძლება იყოს მაღაზიებიც, სადაც იყიდება ადგილობრივი პროდუქტები და სუვენირები.

2007 წლის მონაცემებით ქვეყანაში 858 მსგავსი სადგური არსებობს.

## სერვისები 
ყოველი სადგური მგზავრებს 24 საათის განმავლობაში სთავაზობს შემდეგ მომსახურებებს:
* ავტომობილების გაჩერება
* საპირფარეშო
* კომუნიკაციები

## რესურსები ინტერნეტში 
* იაპონიის საგზაო ბიუროს საიტი ინგლისურად.

კატეგორია:იაპონიის გზები
We Are the Champions

**We Are the Champions** — ბრიტანული როკ-ჯგუფ Queen-ის ერთ-ერთი ყველაზე ცნობილი სინგლი 1977 წელს გამოცემული ალბომიდან - News of the World. დაწერილია ფრედი მერკურის მიერ. *We Are the Champions* სპორტული შეჯიბრებების არაოფიციალურ ჰიმნსაც წარმოადგენს. არსებობს სიმღერის უამრავი ინტერპრეტაცია, სხვადასხვა მომღერლის შესრულებით.

## სიმღერების სია 
### 7" სინგლი (1997)
# We Are the Champions — 3:00
# We Will Rock You — 2:00
		
### 3" კომპაქტ დისკი (1998)
# We Are the Champions — 3:02
# We Will Rock You — 2:02
# Fat Bottomed Girls — 3:23

### CD (1992)
# We Are the Champions — 2:59
# We Will Rock You / We Are the Champions — 5:00

## სქოლიო 
კატეგორია:1977 წლის სიმღერები
კატეგორია:Queen-ის სიმღერები
კატეგორია:1992 წლის სინგლები
კატეგორია:2004 წლის სინგლები
კატეგორია:2006 წლის სინგლები
კატეგორია:2020 წლის სინგლები
ფრანკ დიუვალი

thumb|200px|ფრანკ დიუვალი

**ფრანკ დიუვალი** (*Frank Duval*; დ. 22 ნოემბერი, 1940, ბერლინი, გერმანია)  — გერმანელი კომპოზიტორი, მომღერალი და არანჟირებების ავტორი.

## კარიერა 
ფრანკ დიუვალი შეისწავლიდა მსახიობისა და მოცეკვავის ხელოვნებას, თუმცა ამავდროულად თავის დასთან - მარიასთან ერთად ეუფლებოდა მომღერლის პროფესიასაც.

1960-იან წლებში ფრანკ დიუვალი იწყებს მუსიკის წერას. 1977 წელს შედგა მისი როგორც კომპოზიტორის დებიუტი გერმანულ ტელესერიალში Tatort.

1970-იან წლებში ფრანკი დაკავებული იყო საკომპოზიტორო შემოქმედებით, თუმცა დროს მაინც პოულობდა ვოკალური შემოქმედებისთვისაც. ამ სფეროში მისი სადებიუტო ალბომი იყო „Die Schönsten  Melodien Aus Derrick und der Alte“, რომელიც „Teldec“-მა გამოუშვა 1979 წელს. მთელი 80-იანი წლების მანძილზე ფრანკ დიუვალი თანამშრომლობდა Teldec-თან. მას  აგრეთვე რამდენიმე კომპოზიცია აქვს შექმნილი სხვადასხვა ფილმებისთვისაც.

მისი ყველაზე პოპულარული ჰიტებია „Ways“ (1983), „Lovers Will Survive“ (1986) და „When You Were Mine“ (1987).

## დისკოგრაფია 
* Die Schönsten Melodien Aus Derrick Und Der Alte (1979)
* Angel of Mine (1981)
* Face to Face - *მუსიკა სერიალებისთვის "Derrick" და "Der Alte" (1982)*
* If I Could Fly Away (1983)
* Orphee (1983)
* Living Like A Cry (1984)
* Die schonsten Melodien aus Derrick & der Alte (1984)
* Die Grössten Erfolge (1985)
* Time For Lovers (1985)
* Bitte Laßt Die Blumen Leben (1986)
* When You Were Mine (1987)
* Love Me, Love (1988)
* Touch My Soul (1989)
* Seine Grössten Erfolge (1989)
* Solitude (1991)
* Vision (1994)
* Vision (Best Of Frank Duval) (1994)
* Derrick Forever (2000)
* Angel of Mine (2001)
* Spuren (2001) (3 დისკიანი ყუთი)
* Colour Collection (2006)

## რესურსები ინტერნეტში
*
*ოფიციალური საიტი

კატეგორია:გერმანელი მუსიკოსები
კატეგორია:დაბადებული 1940
კატეგორია:დაბადებული 22 ნოემბერი
კატეგორია:ცოცხალი ადამიანები
კატეგორია:ბერლინში დაბადებულები
ომუ

thumb|250px|ომუს მდებარეობა აბასირის ქვეპრეფექტურაში.
thumb|250px|ომუს ფოტო დიდი სიმაღლიდან.
**ომუ** () — ქალაქი იაპონიაში. მდებარეობს კუნძულ ჰოკაიდოზე, მონბეცუს ოლქში.

2008 წლის მონაცემების მიხედვით ომუს მოსახლეობა 5132 კაცს შეადგენდა, ხოლო სიმჭიდროვე 1 კმ²-ზე 8,65 კაცი იყო. ომუს სრული ფართობი 637,03 კმ²-ია.

## რესურსები ინტერნეტში 
* ოფიციალური საიტი (იაპონურად)

კატეგორია:იაპონიის ქალაქები
F.R. David

**F.R. David** (ნამდვილი სახელი - *ელი რობერტ ფიტუსი დევიდი*, დ. 1 იანვარი, 1947, მენზელ-ბურგიბა, ტუნისი) — წარმოშობით ტუნისელი ფრანგი ინგლისურენოვანი მომღერალი.

## კარიერა 
1970-იანი წლების დასაწყისში F.R. David უკრავდა ფრანგულ როკ-ჯგუფში *Les Variations*, რის შემდეგაც წამოიწყო სოლო-კარიერა.

1982 წელს მომღერალმა გამოუშვა თავისი ყველაზე პოპულარული სიმღერა *Words*, რომლის 8 მილიონი ეგზემპლარი გაიყიდა მსოფლიოში, ხოლო ბრიტანულ ჰიტ-აღლუმებში მეორე პოზიციას იკავებდა 1983 წლის 30 აპრილიდან 7 მაისამდე. ეს სიმღერა შედიოდა მის სადებიუტო ანალოგიური დასახელების ალბომში სხვა ისეთ ჰიტებთან ერთად, როგორებიცაა: „Take Me Back“, „Pick Up The Phone“, „Music“ და სხვ.

F.R. David-ის პოპულარობამ მწვერვალს მიაღწია 1980-იანი წლებში, როდესაც მან გამოუშვა კიდევ ორი ალბომი „Long Distance Flight“ (1984) და „Reflections“ (1987). ამის შემდეგ მან 20-წლიან შესვენებას 2007 წელს მოაყოლა მორიგი ალბომი „The Wheel“.

მომღერლის უკანასკნელ წარმატებულ სინგლად ითვლება „I’ll Try To Love Again“ (1992).

## დისკოგრაფია 
### ალბომები 
thumb|200px|F.R. David
* Words (1982)
* Long Distance Flight (1984)
* Reflections (1987)
* The Wheel (2007)
* Numbers (2009)

### სინგლები 
* «Words» (1982)
* «I Need You» (1983)
* «Pick Up The Phone» (1983)
* «Music» (1983)
* «Play A Little Game» (1983)
* «Gotta Get A Move On» (1983)
* «Sand Dunes» (1983)
* «Dream Away» (1983)
* «Sahara Night» (1986)
* «Don’t Go» (1987)
* «I’ll Try To Love Again» (1992)

### კრებულები 
* Greatest Hits (1991)

## რესურსები ინტერნეტში 
* F. R. David-ის ბიოგრაფია 
* F.R. DAVID - FANPAGE IN FRANCE 
* F.R. DAVID - FANCLUB IN KOREA
* F.R. David MySpace-ში
## სქოლიო
კატეგორია:დაბადებული 1 იანვარი
კატეგორია:დაბადებული 1947
კატეგორია:ფრანგი მომღერლები
კატეგორია:Columbia Records-ის შემსრულებლები
კატეგორია:Epic Records-ის შემსრულებლები
კატეგორია:Sony Music-ის შემსრულებლები
კატეგორია:ცოცხალი ადამიანები
ენეოლითის ხანა

[მინი|ენეოლითის ხანის გალავნიანი სოფლის რეკონსტრუქცია, [ლოს მირალესი, პირენეს ნახევარკუნძული]]
**ენეოლითის ხანა** ( - სპილენძი;  - ქვა) — ნეოლითიდან ბრინჯაოს ხანაზე გარდამავალი პერიოდი, როდესაც ჩნდება თვითნაბადი სპილენძის ცივი დამუშავების გზით დამზადებული იარაღი. ადამიანი თანდათან ეუფლება სპილენძის მადნის ჩამოსხმის ხერხს, ჩნდება სპილენძის ჩამოსხმული იარაღი და სამკაული. ენეოლოთის ეპოქაში ქვის იარაღის გვერდით სპილენძის იარაღიც იხმარებოდა.
მეცნიერთა უმრავლესობა ენეოლითს განიხილავს არა როგორც ცალკე ეპოქას, არამედ როგორც ბრინჯაოს ხანის ადრინდელ ეტაპს – სპილენძის ხანას. შუამდინარეთსა და ეგვიპტეში ენეოლითი იწყება ძვ. წ. IV ათასწლეულში, ევროპაში – ძვ. წ. III ათასწლეულში. საქართველოს ტერიტორიაზე ენეოლითის ძეგლებია: ამირანის გორა, არუხლოს გორა, იმირის გორა, შულავრის გორა, თეთრი წყაროს ნასოფლარი.

## ლიტერატურა 
* Possehl, Gregory L. (1996). *Mehrgarh* in *Oxford Companion to Archaeology*, edited by Brian Fagan. Oxford University Press.
* ენეოლითის ხანა_ნუმიზმატისა და ბონისტის განმარტებითი ლექსიკონი 

## რესურსები ინტერნეტში 
* 'Chalcolithic Era'

კატეგორია:ისტორიული პერიოდები
კატეგორია:არქეოლოგიური პერიოდები
ჩრდილოეთ ამერიკის ქვეყნების სია მოსახლეობის მიხედვით

[მინი|მარჯვნივ|[ჩრდილოეთი ამერიკა]]
ეს არის ჩრდილოეთ ამერიკის კონტინენტის ქვეყნების სია, მოსახლეობის მიხედვით, 2007 წლის დეკემბრის მონაცემებით. ამ ჩამონათვალში შედის კარიბის ზღვის აუზის კუნძულებიც.

## იხილეთ აგრეთვე 
* ევროპის ქვეყნების სია მოსახლეობის მიხედვით
* სამხრეთ ამერიკის ქვეყნების სია მოსახლეობის მიხედვით
* ოკეანეთის ქვეყნების სია მოსახლეობის მიხედვით
* აზიის ქვეყნების სია მოსახლეობის მიხედვით

*
უკანასკნელი სიმღერა (ფილმი)

**უკანასკნელი სიმღერა**(ინგ. The Last Song) — ჯული ენ რობინსონის მიერ 2010 წელს გადაღებული ფილმი, რომელიც წარმოადგენს ნიკოლას სპარქსის რომანის ეკრანიზაციას.წიგნი რომლის მიხედვითაც ფილმი გადაიღეს  არის მწერლის ერთადერთი წიგნი,რომელიც თავიდანვე იმ მიზნით დაწერა,რომ მასზე ფილმი გადაეღოთ.წიგნი 2009 წლის პირველ სექტემბერს გამოვიდა,ხოლო სპარკსმა სცენარზე მუშაობა ბევრად ადრე 2009 წლის იანვარში დაასრულა.მოხდა ისე,რომ სანამ წიგნი გამოვიდოდა ფილმი უკვე გადაღებული იყო.ფილმის ბიუჯეტი $20 მილიონს შეადგენდა,საბოლოოდ კი $88,927,198 გამოიმუშავა.2010 წლის 17 აგვისტოს ფილმი DVD-ზე გამოვიდა.პირველ კვირაში აშშ-ში 13,688,231 ასლი გაიყიდა.ფილმი გადაიღეს 2009 წლის ზაფხულში ჯორჯიას შტატში.გადაღებები 15 ივნისს დაიწყო და აგვისტოს ბოლომდე გაგრძელდა.

## სიუჟეტი 
17 წლის ვერონიკა მილერის ცხოვრება თავდაყირა დააყენა მისი მშობლების განქორწინებამ, როდესაც მამამისმა ოჯახი მიატოვა და საცხოვრებლად ნიუ იორკის გარეუბანში გადავიდა. 3 წლის შემდეგაც კი მას უჭირს ამ მოვლენასთან შეგუება და გაუცხოებას განიცდის მშობლების მიმართ. სიტუაციის გამოსასწორებლად ვერონიკას დედა დასასვენებლად წასვლას ქმართან ერთად გადაწყვეტს. ვერონიკას მამა ყოფილი პიანისტია და შვილთან ურთიერთობის გაუმჯობესებას - მუსიკით, მათი ერთადერთი საერთო ინტერესით ცდილობს. თავგადასავლებით აღსავსე ზაფხული ოჯახს დიდ სიურპრიზს ჰპირდება.

## როლებში 
* მაილი საირუსი-**ვერონიკა "რონი" მილერი**
* გრეგ კინერი-**სტივ მილერი**
* ლიამ ჰემსვორტი-**ვილ ბლეიკლი**
* ქელი პრესთონი-**კიმი**
* ბობი ქოულმენი-**ჯონ მილერი**
* ხალოკ ბილსი-**სკოტი**
* ნიკ ლაშევეი-**მარკუსი**
* ქეით ვერნონი-**სიუზან ბლეიკლი**
* მელისა ორდვეი-**ეშლი**

## ჯილდოები 
## საუნდტრეკი 
* * OneRepublic- Tyrant*
* * VHS Or Beta Bring on the Comets*
* * Eskimo Joe -Setting Sun*
* * Miley Cyrus- When I Look at You*
* ''The Paper Raincoat- 'Brooklyn Blurs*
* * Ra Ra Riot- Can You Tell*
* * José González- Down the Line*
* * Iron & Wine- Each Coming Night*
* * Miley Cyrus -I Hope You Find It*
* * Maroon 5 -She Will Be Loved*
* * Alpha Rev- New Morning*
* * Edwin McCain- Broke Down Hearted Wonderland*
* * Allstar Weekend -A Different Side Of Me*
* * Valora -No Matter What*
* * The Raveonettes- Heart Of Stone*
* * Aaron Zigman -Steve's Theme*

## რესურსები ინტერნეტში 
* *www.lastsongmovie.com.au'' 
* ოფიციალური საიტი 

კატეგორია:ამერიკული ფილმები
კატეგორია:2010 წლის ფილმები
კატეგორია:ნიკოლას სპარქსის რომანების ეკრანიზაციები
შტორმი-333

**ოპერაცია შტორმი-333** () –  საბჭოთა სამხედრო ოპერაცია, რომელიც ჩატარდა 1979 წლის 27 დეკემბერს ავღანეთში და იქცა ავღანეთის ომის დაწყების მიზეზად. სპეცრაზმმა შტურმით აიღო პრეზიდენტ ჰაფიზულა ამინის ქალაქ ქაბულში მდებარე სასახლე სახელად ტაჯბეგი, მოკლეს პრეზიდენტი და 200-მდე პირადი დაცვის სამხედრო პირი. პრეზიდენტთან ერთად დაიღუპა მისი ორი მცირეწლოვანი შვილი.

ოპერაციის მსვლელობისას საბჭოთა სპეცრაზმმა წაართვა რამდენიმე სამთავრობო შენობა მათ შორის: შინაგან საქმეთა სამინისტრო, შიდა უსაფრთხოების შენობა (KHAD) და გენერალური შტაბის შენობა. ჯგუფი ალფას ვეტერან მებრძოლებს ეს ოპერაცია მიაჩნიათ ერთ–ერთ ყველაზე წარმატებულად, რაც კი ამ ჯგუფს ჩაუტარებია.

## საბჭოთა სამხედროები და მათი დანაკარგები
ოპერაციის მსვლელობისას საბჭოთა სამხედროებს არ ჰქონდათ საკმარისი ჯავშანჟილეტები, რაც სპეცდანიშულების რაზმის შემთხვევაში დაუშვებელი იყო. გარდა ამისა, სამხედროების უმეტესობას ჩაფხუტებიც კი არ ჰქონდათ.

ოპერაციაში მონაწილეობას იღებდა სულ 661 მებრძოლი, შემდეგი შენაერთების პირადი შემადგენლობიდან:
* "გრომის" («Гром») 24 მებრძოლი (ალფას დანაყოფი);
* სუკ-ის სპეცრაზმი *ზენიტი* («Зенит») 30 მებრძოლით;
* 87 მედესანტე 345-ე ბატალიონიდან;
* 520 მებრძოლი 154-ე ბატალიონიდან, რომელიც თავდაცვის სამინისტრომ გამოყო. ეს რაზმი ცნობილი იყო როგორც მუსულმანთა ბატალიონი, რადგან მისი მებრძოლები მხოლოდ და მხოლოდ სსრკ-ს სამხრეთით მდებარე ქვეყნებიდან იყვნენ შერჩეულნი.

ოპერაციის მსვლელობისას დაიღუპა სუკ–ის სპეცრაზმის 10 ოფიცერი, მუსულმანთა ბატალიონის 6 ჯარისკაცი და 9 მედესანტე, ასევე ოპერაციის ხელმძღვანელი, პოლკოვნიკი ბოიარინოვი. ოპერაციის დასრულებისას თითქმის ყველა სხვა მებრძოლი დაჭრილი იყო.

## შტურმი
შეტევა დაიწყო ადგილობრივი დროით 19:30 წუთზე და გრძელდებოდა 43 წუთის განმავლობაში. შეტევაზე გადავიდა ორი ЗСУ-23-4, რომლებმაც მიიტანეს იერიში სასახლეზე. ამის შემდეგ ზენიტის ოთხმა БТР-მა და БМП-1-მა  პირდაპირ სასახლეს შეუტიეს. მათ შორის ერთმა БТР-მა მოახერხა შენობის დაცვის სრულად განადგურება. მუსულმანთა ბატალიონი შეიჭრა სასახლეში და გაანადგურა შენობაში განთავსებული ყველა პირი, მათ შორის პრეზიდენტი ამინი.

## შედეგი
მიუხედავად იმისა, რომ ოპერაცია საკმაოდ წარმატებული გამოდგა, იგი დასავლეთის ქვეყნებში აღქმული იქნა, როგორც ავღანეთის ოკუპაციად  საბჭოთა კავშირის მიერ. ოპერაციის შემდეგ კი დაიწყო 10 წლიანი ავღანეთის ომი, სადაც საბჭოთა არმია დაუპირისპირდა ავღანელ მოჯაჰიდებს.

### საბჭოთა კავშირის გმირები
#გრიგორი ბოიარინოვი - 1980 წელს სსრკ-ს უმაღლესმა საბჭომ გადასცა გმირობის ორდენი (სიკვდილის შემდეგ)
# მიხელ ისაკოვი - 1980 წელს სსრკ-ს უმაღლესმა საბჭომ გადასცა გმირობის ორდენი
#ვიქტორ კარპუხინი - 1980 წელს სსრკ-ს უმაღლესმა საბჭომ გადასცა გმირობის ორდენი
#ევალდ კოზლოვი -  1980 წელს სსრკ-ს უმაღლესმა საბჭომ გადასცა გმირობის ორდენი
#ვასილი კოლესნიკი -  1980 წელს სსრკ-ს უმაღლესმა საბჭომ გადასცა გმირობის ორდენი

## რესურსები ინტერნეტში 
* 1979 წლის 27 დეკემბერს ავღანეთში  განვითარებული მოვლენები 
* 1979 წლის 27 დეკემბერს ავღანეთში  განვითარებულ მოვლენები
* *ვ. კოლესნიკი* როგორ აიღეს ამინის სასახლე 
* ოპერაცია შტორმი-333: საბჭოთა შეთქმულება ავღანეთის პრეზიდენტის მოსაკლავად

## სქოლიო 
კატეგორია:ავღანეთის ომი (1979-1989)
კატეგორია:XX საუკუნის ბრძოლები
კატეგორია:1979 წლის ბრძოლები
I'm Going Slightly Mad

„'''I'm Going Slightly Mad'*“ — ბრიტანული როკ-ჯგუფ Queen-ის სიმღერა, დაწერილი ფრედი მერკურის მიერ. წარმოადგენს მეორე სინგლს Queen-ის 1991 წლის ალბომიდან *Innuendo''.

სიმღერა იუმორისტულ ხასიათს ატარებს, მაგრამ არის მოსაზრება იმის შესახებ, რომ ტექსტი ორაზროვანია და ბევრ მინიშნებას აკეთებს ფრედი მერკურის მძიმე ავადმყოფობის შესახებ.

სინგლი 1990 წლის ოქტომბერში ჩაიწერა. ხოლო მუსიკალურმა ვიდეომ ისეთივე პოპულარობას მიაღწია, როგორიც ჯგუფის ყველაზე აღიარებულმა სიმღერებმა Bohemian Rhapsody და I Want to Break Free.

## მუსიკალური ვიდეოს აღწერა 
გადაღება 1991 წლის თებერვალში დაიწყო. ამ დროისთვის ფრედი მერკურის ჯანმრთელობა მკვეთრად გაუარესდა. ვიდეო, როგორც სხვა დანარჩენი ვიდეო „Innuendo“-დან, DoRo Productions-მა გადაიღო. მასში ჯგუფის წევრები უცნაურად არიან ჩაცმულნი და ასევე უცნაურად იქცევიან: გიტარისტი ბრაიან მეი პინგვინად გვევლინება;  დრამერი როჯერ ტეილორი სამბორბლიან ველოსიპედს მართავს;  ბას-გიტარისტი ჯონ დიკონი ჯამბაზს განასახიერებს, ხოლო ფრედი მერკურის გორილის ფორმაში გადაცმული ადამიანი დასდევს. ჩაცმულობა ამ ვიდეოსთვის შეიმუშავა დაიანა მოსლიმ.

„I'm Going Slightly Mad“Queen-ის ბოლო მუსიკალური ვიდეოა, სადაც ფრედი მერკურის შემოქმედებითი სახე ჩანს. ამ დროისთვის ის ძალიან დასუსტებული იყო შიდსისგან. ვიდეოში იგი ემოციურია, არტისტულია, როდესაც „These Are the Days of Our Lives“-ში მოძრაობაც კი უჭირს. ორივე ვიდეო შავ-თეთრ ტონებშია გადაღებული (ამ ვიდეოში ფერადია მხოლოდ ჯონ დიკონის ჯამბაზის ქუდი და ჭრელი ქსოვილი, რომელსაც მერკური ააფრიალებს), რომელიც ასე მთავრდება: ჯონ დიკონი კიბეზე ადის, შემდეგ ქრება კიბე, შემდეგ კი თვითონ დიკონი და რჩება მხოლოდ ჯამბაზის ფერადი ქუდი.

## სიმღერების სია 
;7" სინგლი
:A. „I'm Going Slightly Mad“ – 4:22
:B. „The Hitman“ – 4:56

;12" და CD სინგლი
#„I'm Going Slightly Mad“ - 4:22 	
#„The Hitman“ - 4:56 	
#„Lost Opportunity“ - 3:52

## რესურსები ინტერნეტში  
* 
* ტექსტი ჯგუფის ოფიციალურ საიტზე

## სქოლიო
კატეგორია:1991 წლის სიმღერები
კატეგორია:Queen-ის სიმღერები
კატეგორია:1991 წლის სინგლები
ნეოლითი

მინი|250პქ|ნეოლითური არტეფაქტები
[მინი|250პქ|ნეოლითის ნასახლარი [ორკნეის ნეოლითური დასახლება|ორკნეის კუნძულებზე]]
**ნეოლითი** (ნეო – ბერძნ. neos - ახალი, რთული სიტყვის შემადგენელი ნაწილი, აღნიშნავს ახალს, განახლებულს; ლითი, ლითო – ბერძნ. lithos – ქვა, რთული სიტყვის ნაწილი, აღნიშნავს ქვასთან, ქანებთან დამოკიდებულებას) — ახალი ქვის ხანა, ქვის ხანის ბოლო საფეხური, რომელიც შეცვალა ენეოლითმა. ტერმინი „ნეოლითი“ მეცნიერებაში 1865 წელს შემოიტანა ჯ. ლაბოკმა იმ პერიოდის აღსანიშნავად, როდესაც ადამიანი თავის საკვებს მარცვლეული კულტურების კულტივაციითა და ცხოველთა მოშინაურებით მოიპოვებდა, მაგრამ იარაღის დასამზადებლად (ხისა და ძვლის გარდა) ჯერ კიდევ მხოლოდ ქვას იყენებდა. ნეოლითის განმსაზღვრელი ნიშნებია: მიმთვისებლური მეურნეობიდან (ნადირობა, თევზჭერა, შემგროვებლობა) მწარმოებლურ მეურნეობაზე (მიწათმოქმედება, მეცხოველეობა) გადასვლა, თიხის ჭურჭლის გაჩენა, ქვის იარაღის გაპრიალება, გახვრეტა. კულტურულ–სამეურნეო ნიშნების მიხედვით ნეოლითის კულტურები ორ მთავარ ჯგუფად იყოფა: 1. მიწათმოქმედ–მეცხოველე ტომთა და 2. მაღალგანვითარებულ მონადირეთა და მეთევზეთა.

ევროპასა და აზიაში ნეოლითის ძეგლების დიდი ნაწილი ძვ. წ. VI – III ათასწლეულებით თარიღდება. ახლო აღმოსავლეთში უძველეს მიწათმოქმედ – მესაქონლე ტომთა კულტურები ძვ. წ. VIII –VII ათასწლეულებით თარიღდება. ნეოლითის კულტურებს უკავშირდება შუა აზიის სამხრეთში გავრცელებული ჯეითუნის კულტურა (ძვ. წ. VI-V). ჩინეთის სამიწათმოქმედო ნეოლითი (იანშაო) ეკუთვნის IV – III ათასწლეულს. ეგვიპტესა და ჩრდ. აფრიკაში სამიწათმოქმედო ნეოლითი ძვ. წ. V-IV ათასწლეულებით თარიღდება. 

კავკასიაში ნეოლითის ძეგლები ძირითადად თავმოყრილია დას. ამიერკავკასიაში, განსაკუთრებით კი – დას. საქართველოში. აქ გვხვდება როგორც ადრინდელი ნეოლითური უკერამიკო ნეოლითის კომპლექსები (ქობულეთი, ხუცუბანი, ანასეული I, ხორში, გალი I და სხვ.). გვხვდება აგრეთვე განვითარებული ნეოლითის ხანის კომპლექსები (ოდიში, ანასეული II, კისტრიკი, გურიანთა, მელოური და სხვ.). აღმ. ამიერკავკასიის ვრცელი ტერიტორია (აზერბაიჯანის დიდი ნაწილი, არარატის ველი და სამხ.–აღმ. საქართველო) ძვ. წ. VI-V ათასწლეულებში ათვისებული ჰქონდათ მიწათმოქმედ–მესაქონლე ტომებს (შულავერი-შომუთეფეს კულტურა), რომლის ადრეული ძეგლები (შულავრისგორა, გადაჭრილიგორა, იმირის გორა, შომუთეფე, ხათუნარხი და სხვ.) ყველა ნიშნის მიხედვით განვითარებულ ნეოლითს მიეკუთვნება. ცენტრ. კავკასიის მთისწინა ზოლში, კავკასიის ორივე კალთაზე, გავრცელებული ჩანს მონადირე–მეთევზეთა და შემგროვებელთა ზონალური კულტურა პალურ–ნაგუთანის ტიპისა, რომელიც კოდორიდან არაგვ–თერგის აუზამდე ჩანს გავრცელებული. ამ კულტურას ახასიათებს თავისებური ქვის ინდუსტრია, რომელიც მთიან ზონაში გავრცელებული მეზოლითის საფუძველზე იყო განვითარებული.

## ლიტერატურა
* თ. კიღურაძე, ნეოლითის ხანა, ნუმიზმატისა და ბონისტის განმარტებითი ლექსიკონი 

კატეგორია:ისტორიული პერიოდები
კატეგორია:არქეოლოგიური პერიოდები
*
კატეგორია:ჰოლოცენი
გახსოვდე (ფილმი)

**გახსოვდე** () — ამერიკული რომანტიკული დრამა,რომელიც გადაღებულია ალენ კულტერის მიერ 2010 წელს.

## სიუჟეტი 
ტაილერი უდარდელი სტუდენტია, რომელიც საერთო ენას ვერ პოულობს სამყაროსთან. იგი უფროსი ძმის სიკვდილითაა დათრგუნული, რომელმაც თვითმკვლელობით დაასრულა სიცოცხლე. ის ძალიან დამწუხრებულია, რადგან მამამისს არ რჩება მისთვის დრო, ხოლო დედასთან და მამინაცვალთან არც ისე კარგი ურთიერთობა აქვს. ნათელი წერტილები მის ცხოვრებაში მისი უმცროსი და და მისი საუკეთესო მეგობარი აიდანია. ერთხელ ბიჭები ქუჩაში იჩხუბებენ და ტაილერს დააპატიმრებენ, მაგრამ მალევე გამოუშვებენ გირაოთი. მოულოდნელად აიდანი იგებს, რომ მის კოლეჯში სწავლობს ელი - იმ გამომძიებლის ქალიშვილი, რომელსაც ტაილერის საქმე მიჰყავს. აიდანი მეგობარს სთავაზობს ქალიშვილთან რომანი გააბას და აიძულოს რომ მამამისმა დახუროს საქმე. საბოოლოდ ეს ურთიერთობა გადაიზრდება დიდ გრძნობებში.

## როლებში 
* რობერტ პეტინსონი - ტაილერ ჰოუკინსი
* პირს ბროსნანი - ჩარლზ ჰოუკინსი
* კრის კუპერი - ნილ კრეიგი
* ემილი დე რეივინი - ელი კრეიგი
* რუბი ჯერინსი - ქეროლაინ ჰოუკინსი
* ლენა ოლინი - დაიანა ჰირში
* ნოელ როდრიგესი - მიუგერი
* კევინ მაკ-კართი - პოლიციის უფროსი
* ტეიტ ელინგტონი - აიდან ჰოლი

## რესურსები ინტერნეტში 
* ოფიციალური საიტი
* 

კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:2010 წლის ფილმები
კატეგორია:მელოდრამები
იკატა

**იკატა** (伊方町) – პატარა ქალაქი ნიშიუვის ოლქში, ეჰიმეს პრეფექტურაში, იაპონია. მისაკასა და სეტოს მიერთების შემდეგ მან მოიცვა  მთელი სადამისაკის ნახევარკუნძული, იაპონიის ყველაზე ვიწრო ნახევარკუნძული და კუნძულ სიკოკუს ყველაზე დასავლეთ წერტილი.

მისმა უნიკალურმა გეოგრაფიულმა მდებარეობამ ხელი შეუწყო იკატას განვითარებას. ამავდროს მას აქვს მნიშვნელოვანი ურბანული პრობლემები, მთელი მისი ხანგრძლივი ისტორიის განმავლობაში. ულამაზესმა მთებმა და ზღვის ხედმა, ასევე ინფრასტრუქტურაში გაკეთებულმა ინვესტიციებმა ამ ქალაქში ტურისტული ბუმი გამოიწვია.

იკატა ასევე ცნობილია სათევზაო ინდუსტრიით და ფორთოხლის ბაღბით. ბოლო წლებში ნაკატაში შეიქმნა ატომური ელექტრო სადგური -  ნიკატას ატომური სადგური - რომელიც სიკოკუს ელექტრო ენერგიის უმეტეს წილს გამოიმუშავებს.

კატეგორია:იაპონიის ქალაქები
ციხისძირი (დუშეთის მუნიციპალიტეტი)

**ციხისძირი** — სოფელი აღმოსავლეთ საქართველოში, მცხეთა-მთიანეთის მხარის დუშეთის მუნიციპალიტეტში, ანანურის თემში. მდებარეობს მდინარე მთიულეთის არაგვის მარჯვენა სანაპიროზე, საქართველოს სამხედრო გზაზე, ზღვის დონიდან 900 მეტრი. დუშეთიდან 28 კმ. თბილისიდან 65 კმ.

სოფლის სამხრეთით მდინარე ქვემო ჯახის მარცხენა ნაპირზე აღმართულია ჯახის ციხე.

## დემოგრაფია
2014 წლის აღწერის მონაცემებით სოფელში ცხოვრობს 271 ადამიანი.

## ლიტერატურა
## სქოლიო
კატეგორია:დუშეთის მუნიციპალიტეტის სოფლები
გიორგი გამყრელიძე (კალათბურთელი)

**გიორგი გამყრელიძე** (დ. 4 თებერვალი, 1986, თბილისი, საქართველო) — გიორგი გამყრელიძე, ვეტერანი ქართველი კალათბურთელი(გამთამაშებელი), საქართველოს ნაკრების ყოფილი მოთამაშე.

ამჟამად, არის საკალათბურთო კლუბ ტიტების პრეზიდენტი. 

გამყრელიძემ უმაღლეს ლიგაში თამაში, 2000 წელს შევარდენის რიგებში დაიწყო, მალევე დინამო თბილისში გადავიდა.

კარიერის საწყის წლებში ყველაზე წარმატებული პერიოდი, რუსთავის ენერჯი ინვესტის რიგებში გაატარა, სადაც სამჯერ  ზედიზედ გახდა საქართველოს ჩემპიონი, ერთხელ კი თასის  მფლობელი. 

2008-2009 წლების სეზონში  სუპერლიგის mvp  გახდა და კარიერა გერმანიის უმაღლეს ლიგაში განაგრძო, თითო-თითო სეზონი გაატარა, მიტელდოიჩერში და გისენში.

2012-2017 წლებში კვალავ საქართველოს სუპერლიგას დაუბრუნდა, კარიერა 2017 წელს, მის მიერ შექმნილ სკ ტიტებში დაასრულა.

პრეზიდენტობასთან ერთად, სკ ტიტების მთავარი მწვრთნელი გახლდათ, 2019 წლის იანვრიდან, 2020 წლის მაისამდე. 

2019 წელს, ტიტებს არსებობის ისტორიაში პირველი ტიტული საქართველოს თასი მოაგებინა. 

საქართველოს საკალათბურთო ნაკრებთან ერთად, ორჯერ იასპარეზა ევროპის ჩემპიონატზე(2011 და 2017 წელს). ჯამში ნაკრების მაისური 39 შეხვედრაში მიიღო. 
 

## რესურსები ინტერნეტში 
* fibaeurope.com
*http://gbf.ge/news/nakrebis-simaghle-qarthuli-kalathburthis-gza-natsili-xiv

კატეგორია:ქართველი კალათბურთელები
კატეგორია:დაბადებული 1986
კატეგორია:დაბადებული 4 თებერვალი
კატეგორია:ცოცხალი ადამიანები
გიორგი შერმადინი

**გიორგი შერმადინი** (დ. 2 აპრილი, 1989, ნატახტარი, საქართველო) — ქართველი კალათბურთელი. 2019 წლიდან თამაშობს ესპანეთის ჩემპიონატის კლუბ „ტენერიფეში“. არის ევროლიგის 2 გზის ჩემპიონი (2009, 2013). საქართველოს ნაკრებში პირველად 2006 წელს გამოიძახა, ითამაშა ევრობასკეტ 2013-სა და ევრობასკეტ 2017-ზე.

## კარიერა
კარიერა დაიწყო 2005 წელს. 2005-2008 წლებში თამაშობდა თბილისის „მაკაბიში“. 2008 წელს მონაწილეობა მიიღო NBA-ს დრაფტზე, მაგრამ არ იქნა არჩეული არცერთი გუნდის მიერ. 2008 წელს შეუერთდა ბერძნულ „პანათანაიკოსს“ რომელთან ერთადაც 2009 წელს მოიგო ევროლიგა. 2013 წელს ამჯერადაც ბერძნული გუნდის, „ოლიმპიაკოსის“ რიგებში, მეორედ მოიგო ევროლიგა.

## ტიტულები
### საკლუბო
* ევროლიგა (2): 2009, 2013
* საბერძნეთის თასი (1): 2009
* საბერძნეთის ლიგა (1): 2009
* „Triple Crown“ (1): 2009

## რესურსები ინტერნეტში 
* 
* გიორგი შერმადინი  — acb.com 
* გიორგი შერმადინი  — draftexpress.com
* გიორგი შერმადინი — eurobasket.com

კატეგორია:დაბადებული 1989
კატეგორია:დაბადებული 2 აპრილი
კატეგორია:ქართველი კალათბურთელები
კატეგორია:ცოცხალი ადამიანები
ასა (მრავალმნიშვნელოვანი)

საკუთარი სახელი **ასა** შეიძლება აღნიშნავდეს:

* ასა () — იუდეის მეფე (ძვ. წ. 908-867), ავიის ძე.
* ასა — მდინარე კავკასიაში.
* ასა — მდინარე ცენტრალურ აფრიკაში, მდინარე მბომუს მარცხენა შენაკადი.
* ასა — მდინარე იაპონიაში, მდინარე ტამას შენაკადი.
* ასა — ზოოპარკი იაპონიის ქალაქ ხიროსიმაში.
* ასა — ალაგოასტის შტატის ქალაქ არაპირაკას საფეხბურთო კლუბი ბრაზილიაში.
* ასა — აბრევიატურა ანტისაბჭოთა აგიტაცია. იხილეთ აგრეთვე რსფსრ სისხლის სამართლის დანაშაულის 58 მუხლი.
* ასა — დროის საზომი ერთეული ინდოეთში, უტოლდება 4 წამს.
* ასა — ესპანეთის მუნიციპალიტეტის დასახლებული პუნქტი, შედის ბრუგოსის პროვინციაში (კასტილიისა და ლეონის ავტონომიური კავშირი).
* ასა — სოფელი ყაზახეთის ჟამბილის ოლქის ჟამბილის რაიონში.
* ასა, აპაოლო დე ლა (დაბ. 1983) — პერუელი ფეხბურთელი, ნახევარმცველი.

## იხილეთ აგრეთვე
* ასსა
* ACCA
ვლადიმერ ბოისა

**ვლადიმერ ბოისა** (დ. 4 ივლისი, 1981, რუსთავი, საქართველო) — ყოფილი ქართველი კალათბურთელი, 2013 წლიდან საქართველოს კალათბურთის ფედერაციის ვიცე-პრეზიდენტი.

* **დაიბადა:**  1981 წელი.
* **პოზიცია:** ფორვარდი/ცენტრი.
* **სიმაღლე:** 209 სმ. / 2 მ. 09 სმ.
* **წონა:** 102 კგ.
* **ეროვნება:** ქართველი.

## იხილეთ აგრეთვე 
* საქართველოს ეროვნული საკალათბურთო ნაკრები

## რესურსები ინტერნეტში 
* fibaeurope.com

კატეგორია:ქართველი კალათბურთელები
კატეგორია:დაბადებული 1981
კატეგორია:რუსთავში დაბადებულები
კატეგორია:დაბადებული 4 ივლისი
კატეგორია:ცოცხალი ადამიანები
ალექსანდრე დიღმელოვი

**ალექსანდრე დავითის ძე დიღმელოვი** (დიღმელაშვილი; დ. 22 ოქტომბერი, 1884, სოფ. ჭოპორტი, ახლანდ. დუშეთის მუნიციპალიტეტი, — გ. 31 მარტი, 1957, თბილისი) — ქართველი კინოოპერატორი, საქართველოს ხელოვნების დამსახურებული მოღვაწე (1945).

## ბიოგრაფია 
დაიბადა 1884 წლის 22 ოქტომბერს, მისი ნამდვილი გვარი იყო დიღმელაშვილი. იყო ფოტოგრაფ დავით დიღმელოვის შვილი. 1900 წელს დავით დიღმელოვმა მოსკოვიდან თბილისში ჩაიტანა „ლატერნა მაგიკა“ და იმით აწყობდა ჩვენებებს. 1899–1900 წლებში ალექსანდრე დიღმელოვი მამის ფოტოატელიეში მუშაობდა ლაბორანტად და რეტუშორად. მალე დიღმელოვებმა სინემატოგრაფი შეიძინეს. პარალელურად ალექსანდრე დიღმელოვი მუშაობდა კინომექანიკოსად კინოთეატრ „ილუზიონში“. 1906 წელს დიღმელოვი გაიწვიეს სამხედრო სამსახურში. 

1910 წლიდან თავად დაიწყო კინოსიუჟეტებისა და მოკლემეტრაჟიანი დოკუმენტური ფილმების გადაღება. სოფია ივანიცკაიამ მისთვის მოსკოვიდან ჩაატანინა შარლ პატეს გადამღები აპარატი ფირების გარკვეული რაოდენობით. გადაღებული აქვს დოკუმენტური, კინოქრონიკალური მოკლემეტრაჟიანი სიუჟეტები და მხატვრული ფილმები: „თბილისის იპოდრომი“ (1910), „პირველი ავიატორები“, „ხატობა მცხეთაში“, „ლადო მესხიშვილის იუბილე“, „კათალიკოსის მირონცხება“, „მუხრანის ხიდის კურთხევა“, „ტახებსა და ირმებზე ნადირობა ევლახსა და ყარაიაზში“.  გადაღებები პირველმა მსოფლიო ომმა შეაწყვეტინა.

ალექსანდრე დიღმელოვი პირველი ქართული მხატვრული ფილმის, „ქრისტინეს“ (1916–1918, რეჟისორი ა. წუწუნავა) ოპერატორი. მე–20 საუკუნის დასაწყისში აქტიურად მონაწილეობდა ქართული კინემატოგრაფიის განვითარებაში. იყო „სახკინმრეწვის" წამყვანი ოპერატორი. მისი საუკეთესო ფილმებია: „არსენა ჯორჯიაშვილი" (1921), „წითელი ეშმაკუნები" (1923), „სამი სიცოცხლე" (1924), „ჯანყი გურიაში" (1928), „უკანასკნელი ჯვაროსნები" (1934), „არსენა" (1937), „გიორგი სააკაძე" I და II სერია (1942–43; სსრკ სახელმწიფო პრემია, 1946), „მაგდანას ლურჯა" (1955, ლ. სუხოვთან ერთად) და სხვ. დაჯილდოებული იყო შრომის წითელი დროშის (1939, 1950) და წითელი ვარსკვლავის (1944) ორდენებით.

## ფილმოგრაფია 
## ლიტერატურა
კატეგორია:ქართველი ოპერატორები
კატეგორია:დაბადებული  22 ოქტომბერი
კატეგორია:დაბადებული  1884
კატეგორია:გარდაცვლილი 31 მარტი
კატეგორია:გარდაცვლილი  1957
კატეგორია:შრომის წითელი დროშის ორდენის კავალრები
კატეგორია:წითელი ვარსკვლავის ორდენის კავალრები
კატეგორია:სსრკ-ის სახელმწიფო პრემიის ლაურეატები
კატეგორია:საქართველოს სსრ-ის ხელოვნების დამსახურებული მოღვაწეები
შავარდენი

**შავარდენი** () — მტაცებელი ფრინველი შავარდნისნაირთა რიგისა; გაწვრთნილს იყენებენ ნადირობაში. ზრდასრული შავარდენი ტანად არის საშუალო ზომის, აქვს მოლურჯო-მონაცრისფრო ზურგი, თეთრი გულმკერდი და შავი თავი. მდედრი შავარდენი ზომაში ოდნავ უფრო დიდია, ვიდრე მამრი.

შავარდენი ცნობილია თავისი სისწრაფით, ავითარებს 322 კმ/სთ ნადირობის დროს, რაც საუკეთესო შედეგია სრულიად ცხოველთა სამყაროში. National Geographic-ის სატელევიზიო პროგრამაზე დაყრდნობით, პიკირებისას მისი მაქსიმალური სისწრაფეა 389 კმ/სთ.

## სქოლიო 
კატეგორია:შავარდნები
იურგენ როზენთალი

**იურგენ როზენთალი** — გერმანელი როკ-დრამერი. იგი იყო ულრიხ როთის ჯგუფ დაუნ როადის წევრი, მაგრამ როთთან და ფრანცის ბუხჰოლცთან ერთად იგი სკორპიონსის წევრი გახდა, მას მერე, რაც ჯგუფს დაემატნენ სკორპიონსის წევრები: რუდოლფ შენკერი და კლაუს მაინე. სკორპიონსმა მასთან ერთად ჩაწერა მხოლოდ ერთი ალბომი, *Fly to the Rainbow*. შემდგომ მას მოუწია ჯგუფის დატოვება სამხედრო სავალდებულო სამსახურში წასვლის გამო. მოგვიანებით იგი გამოჩნდა ჯგუფ ელოიში და დაწერა ტექტი მათი  1977 წლის წარმატებული ალბომისთვის *Ocean*.

## დისკოგრაფია 
* Scorpions - *Fly to the Rainbow* (1974)
* Eloy - *Dawn* (1976)
* Eloy - *Ocean* (1977)
* Eloy - *Live* (1978)
* Eloy - *Silent Cries and Mighty Echoes* (1979)
* Ego on the Rocks - *Acid in Wounderland* (1981)
* Echo Park - *Echo Park* (1988)

## სქოლიო 
კატეგორია:გერმანელი მუსიკოსები
კატეგორია:სკორპიონსის წევრები
კატეგორია:დაბადებული 1949
კატეგორია:ცოცხალი ადამიანები
ეჰიმეს პრეფექტურა

პრეფექტურა სიკოკუს ჩრდილო-დასავლეთით, იაპონიაში. დედაქალაქია მაცუიამა.

## ისტორია 
მეიძის რესტავრაციამდე , ეჰიმეს პრეფექტურას ერქვა იიოს პროვინცია. ჰეიანის პერიოდამდე ამ ტერიტორიაზე დომინირებდნენ მეთევზეები და მეზღვაურები, რომლებიც მნიშვნელოვან როლს თამაშობდნენ მეკობრეებსა და მონღოლების წინააღმდეგ ბრძოლაში.

შეკიგაჰარას ბრძოლის შემდეგ, ტოკუგავა სიოგუნი ამ ტერიტორიებს საკუთარ ალიანსს უქვემდებარებს, კატო იოშიაკიმ აქ ააშენა ციხესიმაგრე მაცუიამა საიდანაც დღევანდელი ქალაქი განვითარდა.

სახელი ეჰიმე მოდის კოძიკიდან და ნიშნავს - ლამაზ ქალწულს.

thumb|291px|ეჰიმეს პრეფექტურის რუკა.

right|thumb|291px|ეჰიმე სააგენტო

## გეოგრაფია 
ეჰიმას ჩრდილოეთიდან ესაზღვრება სეტოს ზღვა, აღმოსავლეთიდან კაგავას და ტოკუშიმას პრეფექტურები, ხოლო სამხრეთიდან კოჩის პრეფექტურა.

კუნძულზე მდებარე ორივე  მაღალმთიანეთი შედის ამ პრეფექტურაში. ასევე სანაპირო, მრავალი კუნძულებით. აჰიმეს ყველაზე დასავლეთ წერტილი არის სადამისაკის ნახევარკუნძული, რომელიც იაპონიაში ყველაზე წვრილი ნახევარკუნძულია.

### ქალაქები 
პრეფექტურაში თერთმეტი ქალაქია:
*იმაბარი
*იო
*მაცუიამა (დედაქალაქი)
*ნიიამა
*ოზუ
*საიჯო
*სეიო
*შიკოკუჩუო
*ტოონ
*უვაჯიმა
*იავატამა

## ეკონომიკა 
მაცუიამას ირგვლივ განვითარებულია შემდეგი ინდუსტრიები, გემთმშენებლობა, ქიმიური მრეწველობა, ნავთობის გადამუშავება, ქაღალდის და ტექსტილის წარმოება. პრეფექტურის სოფლები ძირითადად ჩრთულია სოფლის მეურნეობასა და მეთევზეობაში და განსაკუთრებით განთქმული არიან ციტრუსოვანი კულტურების მოშენებაში.

იკატას ატომური სადგური გამოიმუშავებს სიკოკუს ელექტროენერგიის დიდ წილს.

### მუზეუმები 
* ეჰიმეს კულტურისა და ისტორიის მუზეუმი
* კაიმეის სკოლა

## რესურსები ინტერნეტში 
*ეჰიმის პრეეფქტურის ოფიციალური საიტი
რამშტაინ-მიზენბახი

**რამშტაინ-მიზენბახი** () — ქალაქი გერმანიაში, რაინლანდ-პფალცის ფედერალურ მხარეში, კაიზერსლაუტერნის რაიონში. არის ამავე სახელწოდების რეგიონის ადმინისტრაციული ცენტრი. რამშტაინ-მიზენბახი მდებარეობს დაახლოებით 20 კმ–ის მანძილზე ქალაქ კაიზერსლაუტერნიდან. რამშტაინ-მიზენბახი დაყოფილია სამ ნაწილად: *რამშტაინი, მიზენბახი* და *ამ–კოლველდხენი*. ქალაქის სამივე ნაწილი ერთმანეთს საავტომობილო და სარკინიგზო ხაზებით უკავშირდება. რამშტაინის ქალაქის ნაწილში ცხოვრობს  6.339 ადამიანი, ხოლო მიზენბახის მოსახლეობა 2.417–ს შეადგენს. ქალაქის სრული მოსახლეობა 2009 წლის აღწერით – 7.508 ადამიანი. რამშტაინის ტერიტორიაზე მდებარეობს რამშტაინის ავიაბაზა, სადაც 1988 წელს მოხდა რამშტაინის ავიაკატასტროფა. 

## სქოლიო
კატეგორია:რაინლანდ-პფალცის ქალაქები
ბაცალიგო

**ბაცალიგო** — სოფელი საქართველოში, დუშეთის მუნიციპალიტეტში (ხევსურეთის თემი

## სქოლიო
კატეგორია:დუშეთის მუნიციპალიტეტის სოფლები
ადმირალი

**ადმირალი** (; -დან, *admiral*;  *ამირ ალ-ბაჰრი* – „ზღვის მბრძანებელი“) — უმაღლეს მეთაურთა შემადგენლობის სამხედრო წოდებულება სამხედრო-საზღვაო ფლოტში.

## ისტორია 
ევროპაში გამოიყენება XII საუკუნიდან, მას შემდეგ, რაც ჩაანაცვლა მანამდე გამოყენებული ბერძნული და რომაული ტერმინები. იალქნიანი ფლოტის რეგლამენტის მიხედვით ადმირალი განაგებდა კორდებატალიას (ძირითად ძალებს), ვიცე-ადმირალი (ადმირალის შემცვლელი) — რეზერვს, რომელიც, როგორც წესი, განლაგებული იყო ძირითადი ძალების (არიერგარდის) უკან, კონტრ-ადმირალი (ყველაზე დაბალი საადმირლო ჩინი) კი — მოწინავე მზვერავ რაზმსა და ესკორტს (ავანგარდს). XVIII საუკუნის პირველ მეოთხედში ასევე არსებობდა წოდებები არირ- ან რეარ-ადმირალი და შაუტბენაჰტი, რომლებიც კონტრ-ადმირალის ჩინს შეესაბამება.

## სქოლიო
კატეგორია:სამხედრო წოდებები
ალბი-იერდი

[thumb|250px|ალბი-იერდის ეკლესიის ნანგრევები. [2012]]
**ალბი-იერდი** – IX-XVI საუკუნეების ქართული ეკლესია რუსეთის ფედერაციაში. მდებარეობს ჩრდილო–კავკასიის ფედერალურ ოლქში, ინგუშეთის რესპუბლიკაში, ჯეირახის რაიონში, მდინარე ასას მარცხენა ნაპირას, მცირე ზომის თარგმის ქვაბულში (კოორდინატები: ).

ჩვენამდე ეკლესიის ნანგრევებმაღა მოაღწია. გეგმით წაგრძელებული სწორკუთხა ერთნავიანი ნაგებობა ყოფილა. ღრმა, ნალისებრი მოხაზულობის აფსიდა კედლის სიბრტყეშია მოქცეული. აღმოსავლეთით და დასავლეთით მინაშენები ჰქონია: ნაგებია ფიქლითა და კირის ხსნარით. ინტერიერი შელესილია. შესასვლელი სამხრეთიდა და დასავლეთიდან აქვს. სამხრეთ კედლის სარკმელთაგან შემორჩენილია ერთი - შუა სარკმელი, რომელიც ნალისებრი მოხაზულობის სათურითაა დაგვირგვნებული. სამხრეთ კედლის ფასადზე ამოყვანილია ორი მასიური პილასტრი, მათ ზედა ნაწილში გამომწვარი ქართული აგურით გამოყვანილი თაღის საყრდენი ქუსლებია, რომლებიც, როგორც სჩანს, ამ მხარეს არსებული მინაშენის ცილინდრული კამარის თაღების საყრდენები იყო. ეკლესიის ინტერიერში შემორჩენილია მხატვრობის მკრთალი კვალი, გამოირჩევა შარავანდის მოხაზულობა და ფიგურების დეტალები. ნახატი შესრულებულია ლურჯი და მოყავისფრო საღებავებით.

## ლიტერატურა
* ა. ქალდანი, „ქართული წარმომავლობის ქრისტიანული ძეგლები ინგუშეთში“, ჟურნალი „ძეგლის მეგობარი“ #79, 1988 წ.

## რესურსები ინტერნეტში
* ალბი–ერდის ეკლესია 
* Открытый Кавказ (ვირტუალური ტური)

კატეგორია:ქართული ეკლესია-მონასტრები ჩრდილოეთ კავკასიაში
კატეგორია:ქართული არქიტექტურული ძეგლები საზღვარგარეთ
ჰაინერ მიულერი

მინი
**ჰაინერ მიულერი** (დ. 9 იანვარი, 1929 — გ.  30 დეკემბერი, 1995) — გერმანელი დრამატურგი, პოეტი, მწერალი, ესეისტი, და თეატრალური რეჟისორი. მიულერს აღწერენ, როგორც  „თეატრის უდიდეს პოეტს“ სამუელ ბეკეტის შემდეგ, ხოლო ბერტოლტ ბრეხტის შემდეგ, მიულერი თავისუფლად შეიძლება იქნას აღქმული, როგორც მეოცე საუკუნის ყველაზე მნიშვნელოვანი დრამატურგი.

## რესურსები ინტერნეტში 
* ჰაინერ მიულერის საერთაშორისო საზოგადოების საიტი

კატეგორია:გერმანელი დრამატურგები
კატეგორია:დაბადებული  9 იანვარი
კატეგორია:დაბადებული  1929
კატეგორია:გარდაცვლილი 30 დეკემბერი
კატეგორია:გარდაცვლილი 1995
კატეგორია:გერმანელი მამაკაცი დრამატურგები
კატეგორია:პოსტმოდერნისტული თეატრი
კატეგორია:XX საუკუნის გერმანელი დრამატურგები
კატეგორია:გერმანულენოვანი პოეტები
კატეგორია:ჰაინრიხ მანის პრემიის მფლობელები
კატეგორია:გეორგ ბიუხნერის პრემიის მფლობელები
კატეგორია:მწერლები ანბანის მიხედვით
კატეგორია:ბერლინში გარდაცვლილები
ტოჰოს ბანკი

[thumb|ბანკის წარმომადგენლობა [ფუკუსიმაში, იაპონია ]]

**ტოჰოს ბანკი** () — იაპონური ბანკი, სათავო ოფისი განთავსებულია ფუკუსიმის პრეფექტურის ქალაქ ფუკუსიმაში.  ტოჰოს ბანკი ასევე მართავს რამდენიმე დანაყოფს ფუკუსიმის პრეფექტურის გარეთ, უცუნომიაში, მიიაგიში, ტოკიოში და სხვ.

## ისტორია
ტოჰოს ბანკი შეიქმნა 1941 წელს, სამი რეგიონული ბანკის შერწყმით მეორე მსოფლიო ომის შემდგომი დაგეგმვის ფარგლებში. მანამდე ტოჰომ შემოიერთა რამდენიმე მცირე რეგიონული ბანკი 1940 წელს. 1990 და 1991 წლებში ბანკმა გახსნა თავისი წარმომადგენლობები ნიუ იორკსა და ჰონკონგში, თუმცა ისინი დაიხურნენ 1990 წლების დასასრულში. 

## რესურსები ინტერნეტში 
*ბანკის მთავარი გვერდი 

კატეგორია:იაპონიის ბანკები
კატეგორია:1941 წელს დაარსებულები
საძროხე

**საძროხე** — ფერმის ძირითადი შენობა, განკუთვნილი ფურების შესანახად. განასხვავებენ საძროხეებს დაბმულად და დაუბმელად შენახვისთვის.

*დაბმულად შენახვისათვის* განკუთვნილ საძროხეებში ფურის სადგომები კედთება 2, 4 და 6 რიგად, რიგები განლაგებულია შენობის გასწვრივ და გარდიგარდმო გასასვლელებით დაყოფილია სექციებად. ისეთ საძროხეებსაც აშენებენ, რომლებშიც ფურის სადგომები განლაგებულია გარდიგარდმო. სადგომის წინ მოთავსებულია საბმური, საკვებური და სარწყულებელი. სადგომის სიგრძეა 1,7—2,0 , სიგანე — 1,0—1,2 მ, მათ შორის ზოგჯერ კეთდება მოკლე ტიხრები (ბაგის სიგრძის 1/3 ან 1/2). საძროხეზე მიშენებულია დამხმარე სათავსები: საფურაჟე (თუ ფერმაში არ არის საკვები საამქრო), გასათბობი (როდესაც არ არის ცენტრალური გათბობა), მომსახურე პერსონალის ოთახი. საძროხეს შეიძლება მიაშენონ სარძეო ბლოკი. საძროხის ახლოს ეწყობა სეირანი.

*დაუბმელად შენახვის* საძროხის შენობა ტიხრებით იყოფა სექციებად. ყოველი სექცია გაანგარიშებულია 60-მდე ფურისათვის. მექანიზებული წესით საკვებისა და საფენის მისაზიდად, აგრეთვე ნაკელის გასატანად სექციის მთელ სიგრძეზე აკეთებენ გასასვლელებს. საძროხეს ეკვრის სეირანი, სადაც მოწყობილია ჯგუფური საკვებურები და სარწყულებლები. საძროხესთან აგებენ საწველ დარბაზს. მეცხოველეობის პროდუქტების წარმოების ახალ ტექნოლოგიაზე გადასვლასთან დაკავშირებით, სამრეწველო აფუძველზე რძის წარმოებისათვის ბევრ რაიონში ამეშენებენ მსხვილ სპეციალიზებულ კომპლექსებს, რომლებიც მოიცავენ ფურების შესანახ რამდენიმე შენობას, სარძეო ბლოკს, დამხმარე სათავსებს, სადაც ყველა შრომატევადი პროცესი მექანიზებულია.

## ლიტერატურა 
კატეგორია:მესაქონლეობა
არისტოკრატი

**არისტოკრატი** — გვარიშვილობით ან სიმდიდრით პრივილეგირებული სოციალური კლასის წარმომადგენელი. 

არისტოკრატია წარმოიშვა პრეისტორიული საზოგადოების რღვევისა და სოციალური კლასების წარმოშობის შედეგად. ძველ საბერძნეთში არისტოკრატიის გაძლიერებას ხელი შეუწყო უხუცესთა შერჩევამ გვარის ერთი და იგივე ოჯახებიდან. წარჩინებულთა გვარებმა თანდათან მიითვისეს სახელმწიფო ხელისუფლება. პლატონა და არისტოტელემ გამოიყენეს ტერმინი არისტოკრატია არისტოკრატების მიერ დამყარებული მმართველობის აღსანიშნავად და განასხვავეს ის დემოკრატიისაგან. მონათმფლობელური არისტოკრატიული რესპუბლიკის ნიმუშს წარმოადგენდა სპარტა, რომის რესპუბლიკა და კართაგენი. სავაჭრო არისტოკრატია იყო გაბატონებული ფეოდალურ ქალაქ-რესპუბლიკა ვენეციაში. ბურჟუაზიული რევოლუციების შემდეგ ფეოდალური არისტოკრატია შეერწყა მსხვილ კაპიტალისტთა წრეს და შეინარჩუნა პრივილეგიები. არისტოკრატიის მმართველობის უპირატესობას XVII-XVIII საუკუნეებში ასაბუთებდნენ სპინოზა, ტომას ჰობზი, კანტი, მონტესკიე.

## ლიტერატურა
## რესურსები ინტერნეტში 
* Fake Titles
* Heraldica: ევროპელი წარჩინებულები, სამეფო, და საიმპერატორო ტიტულები

კატეგორია:არისტოკრატია
ალექსანდრე I-ის მანიფესტი

მინი|ალექსანდრე I-ის მანიფესტი
**ალექსანდრე I-ის მანიფესტი** — რუსეთის იპერატორის ალექსანდრე I–ის 1801 წლის 12 სექტემბრის ქართლ-კახეთის სამეფოს გაუქმებისა და რუსეთის იმპერიასთან მიერთების აქტი.

## ისტორია
თავდაპირველად, 1801 წლის 18 იანვარს ქართლ-კახეთის მეფის გიორგი XII-სა და რუსეთის იმპერატორის პავლე I-ს შორის შედგა პავლე I-ის მანიფესტის სახელით შედგენილი აქტი, მაგრამ მათ განხორციელებას შემდგენთა უცაბედი სიკვდილის გამო ვერცერთი ვერ მოესწრო და ვერ განხორციელდა.

ახალი, ალექსანდრე I-ის მანიფესტი გამოიცა 1801 წლის 12 სექტემბერს, მაგრამ  პირველად გამოქვეყნდა 1802 წლის 12 აპრილს რუსის ჯარით ალყაშემორტყმულ სიონის ტაძარში შეკრებილ თავად-აზნაურობის თანდასწრებით.

მანიფესტის ქართველი საზოგადოებისთვის გამოცხადების გარემოებებთან დაკავშირებით ივ. ჯავახიშვილი წერდა:

1794 წლიდან პეტერბურგში დიპლომატიური მისიით მყოფი გარსევან ჭავჭავაძე და გიორგი ავალიშვილი შეეცადნენ, მიეღწიათ ქართლ-კახეთის სამეფოს შეზღუდული ავტონომიისათვის მაინც, მაგრამ ვერაფერს გახდნენ. გამოცხადებულმა მანიფესტმა ქართველი დიპლომატები მძიმე მდგომარეობაში ჩააყენა – ბატონიშვილები და ქართული არისტოკრატიის ნაწილი მტრულად განეწყო გარსევან ჭავჭავაძისა და გიორგი ავალიშვილის მიმართ, რადგან, რუსეთის მთავრობის წაქეზებით, მიაჩნდათ, რომ ქართული სამეფოს გაუქმება სწორედ მათი „დამსახურება“ იყო.

პლატონ იოსელიანს მოყვანილი ჰყავს ორივე მათგანის ქართული თარგმანი:

12 სექტემბრის მანიფესტის შედეგად, ქართლ-კახეთის სამეფოს საქართველოს გუბერნია ეწოდა. მიუხედავად ბაგრატიონთა ოჯახის დიდი წინააღმდეგობისა, რუსებმა ისინი ძალით გაასახლეს სამშობლოდან. გასახლებულთა შორის იყო ერეკლეს მესამე ცოლი — დარეჯან დედოფალი, რომელიც უკვე სამოცდაათ წელს გადასცდენოდა. დარეჯანი პეტერბურგში აღესრულა და იქვე დაკრძალეს. 1803 წელს რუსეთში გადაასახლეს ქართლ–კახეთის ტახტის უშუალო მემკვიდრე დავით ბატონიშვილიც.

## იხილეთ აგრეთვე
*პავლე I-ის მანიფესტი

## ლიტერატურა
* Акты собранные Кавказской Археографической Коммиссиею. Том 1. Тифлис, 1866. С. 432-433
* Национальная политика в императорской России под ред. Ю.И. Семенов, Москва 1997
* აკაკი სურგულაძე, პაატა სურგულაძე , "საქართველოს ისტორია" (საკითხავი წიგნი, 1783–1990), თბ., 1992. გვ. 326–328
* ივ. ჯავახიშვილი, დამოკიდებულება რუსეთსა და საქართველოს შორის მე-XVIII-ე საუკუნეში, თბ., 1919

## სქოლიო
კატეგორია:საქართველოს ისტორია
კატეგორია:ქართლ-კახეთის სამეფო
კატეგორია:რუსეთის იმპერია
კატეგორია:რუსეთ-საქართველოს ურთიერთობები
ერედვის ბაზილიკა

300px|მინი|ერედვის ბაზილიკა
**ერედვის ბაზილიკა** – წმ. გიორგის სახელობის ეკლესია სოფელ ერედვში (გორის მუნიციპალიტეტი), ქ. ცხინვალიდან ჩრდილო–დასავლეთით, 7 კილომეტრში. ერედვის ბაზილიკა X საუკუნის პირველი თარიღიანი ძეგლია, რომლის ხუროთმოძღვარიც იყო თეოდორე თაფლაისძე. ეკლესიას 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.

ერედვის სამნავიანი ბაზილიკა მიეკუთვნება ნაგებობათა იმ ტიპს, რომელიც შეიქმნა ადრეფეოდალურ ხანაში და დამახასიათებელია მხოლოდ ქართული ხუროთმოძღვრებისათვის. ამ ტიპის ბაზილიკები ჩვენი ქვეყნის გარეთ არ გვხვდება. ტაძარმა ჩვენამდე თავდაპირველი სახით მოაღწია. მართალია, ტაძარს ეტყობა ადრინდელი რესტავრაციის კვალი, მაგრამ ამას ეკლესიისათვის გარეგნული იერსახე არ შეუცვლია.

ეკლესიის სამხრეთის ფასადის მრგვალ სვეტზე მოთავსებულია თარიღიანი სამშენებლო წარწერა.

წარწერის მიხედვით, 906 წელს, ქართლში ივანე ტბელის უფლობის დროს („ქართლსა შინა უფლობასა ტბელისა ივანესა“), ნიქოზელი ეპისკოპოსის სტეფანეს „განზრახვით, და მოყვასთა შეწევნით“, ხუროთმოძღვარ თეოდორე თაფლაისძეს საფუძველი ჩაუყრია („დავდე სარძირკველი“) ერედვის წმინდა გიორგის ეკლესიისათვის. იქვე იხსენიება აფხაზეთის მეფე კონსტანტინე III (893–922 წწ.). მსგავსი ეკლესიების შენებას 10-15 წელი სჭირდებოდა და სავარაუდოდ, ხუროთმოძღვარი თეოდორე თაფლაისძე ამ ტაძრის აგებას დაახლოებით, 915 წელს დაასრულებდა.

ერედვის წმინდა გიორგის ეკლესიის მთავარი ნაწილი უგუმბათო ნავია, რომელსაც შესასვლელი კარები სამხრეთიდან აქვს. ჩუქურთმები კი თავმოყრილია ტაძრის კართან და სარკმლებთან. სამკაულებიც ეკლესიას ბევრი არ აქვს. ჩუქურთმების სახეებიც მარტივია.

## ლიტერატურა
* რ. მეფისაშვილი, ერედვის წმ. გიორგის ეკლესიის სამშენებლო წარწერა, სმამ. V, №10, 1944.
* რ. მეფისაშვილი, ერედვის 906 წლის ხუროთმოძღვრული ძეგლი, ქხ, 4. 1955.
* ვ. ბერიძე, ძველი ქართველი ხუროთმოძღვრები, თბილისი, 1956.
* ლაპიდარული წარწერები, I,(V-X სს), შეადგინ და გამოსაცემად მოამზადა ნ. შოშიაშვილმა, თბილისი, 1980.

## რესურსები  ინტერნეტში
* თეოდორე თაფლაისძე – X საუკუნის ხუროთმოძღვარი, ერედვის  წმ. გიორგის სახელობის ეკლესიის მაშენებელი_მოამზადა გულნარა მჭედლიძემ

## სქოლიო
კატეგორია:გორის მუნიციპალიტეტის ტაძრები
კატეგორია:ეროვნული მნიშვნელობის კატეგორიის კულტურის უძრავი ძეგლები
კატეგორია:X საუკუნის ეკლესიები